́й и во а́дѣ су́щыя му̂ки, ка́кѡ у̀бо су́ть та́мѡ затворє́нныя ду́шы, въ каковѣ̀ стра́сѣ и болѣ́зни, помина́й и во ѻ́номъ послѣ́днѣмъ воскресе́ніи, хотя́щихъ слы́шати стра́шное ѡсужде́ніе, нелицемѣ́рнагѡ судіѝ: помина́й сту́дъ пріе́млющъ грѣ̂шныя, помышля́й поноше́ніе, ѡбличе́ніе со́вѣсти, є́же тоя̀ ѡбличе́ніемъ изриновє́ннымъ бы́ти ѿ бг҃а, и вве́ржєннымъ бы́ти въ вѣ́чный ѻ́гнь, идѣ́же пла́чь и скре́жетъ зубѡ́мъ, и другі̂я му̂ки вся̂ воспомина́ти не преста́й, и тече́ніемъ сле́зъ ѡблива́й лицѐ въ ра́зумѣ, илѝ стои́ши, илѝ сѣди́ши: си́ми бо по́мыслы мно́ги ви́дѣхъ мно́жество сле́зъ стяжа́вшихъ, и душє́вныя си̂лы до конца̀ я́снѡ ѡчи́стившихъ